**Դիմիտր Սավով Օվչարով** (բուլղար․՝ Димитър Савов Овчаров, 28 ապրիլի, 1931, Սոֆիա, Բուլղարիայի թագավորություն - 23 մայիսի, 2013, Սոֆիա, Բուլղարիա), բուլղարացի հնագետ և արվեստագետ, ով զբաղվել է միջնադարյան պատմության, հնագիտության, արվեստի ու մշակույթի ուսումնասիրությամբ։ Ղեկավարել է հնագիտական արշավախմբեր Պրեսլավում ու Պլիսկայում։

Դիմիտր Օվչարովի որդին է հնագետ Նիկոլայ Օվչարովը, ով միջնադարյան պատմության մասնագետ է։

Կենսագրություն
--------------

Դիմիտր Օվչարովը ծնվել է 1931 թվականի ապրիլի 28-ին Սոֆիա քաղաքում։ Սովորել է Սոֆիայի համալսարանի պատմության ֆակուլտետի հնագիտության բաժնում։ Համալսարանն ավարտել է 1956 թվականին։ 1956 թվականից մինչև 1959 թվականը Դիմիտր Օվչարովն աշխատել է Վելիկո Տիռնովոյի պատմության շրջանային թանգարանի «Վերածնունդ» բաժանմունքում։ 1960 թվականին դարձել է Տիրգովիշտե քաղաքում գտնվող շրջանային թանգարանի տնօրեն։ Դիմիտր Օվչարովն ու նրա կինը՝ Մարիան, եղել են Տիրգովիշտեում թանգարանային գործի հիմնադիրները՝ թանգարանը դարձնելով մշակութային առանձին ինստիտուտ։ 1968-1974 թվականներին Դիմիտր Օվչարովը՝ որպես գիտական աշխատակից, աշխատել է Սոֆիայի Ռազմա-պատմական ազգային թանգարանում, իսկ 1974-2001 թվականներին եղել է ավագ գիտաշխատող Հնագիտական թանգարանում ու Բուլղարիայի գիտությունների ակադեմիայի թանգարանում (1983-1993 թվականներին՝ միջնադարյան հնագիտության բաժնի ղեկավար)։ 20 տարի Դմիտրի Օվչարովը եղել է «Հնաբանություն» ամսագրի խմբագիր (1993-2001 թվականներին եղել է ամսագրի գլխավոր խմբագիրը)։ 2003 թվականից մինչև իր կյանքի վերջը Դիմիտր Օվչարովը եղել է «Паметници Реставрация Музеи» ամսագրի խմբագրական խորհրդի անդամ։ 1992-1993 թվականներին նա եղել է Հնագիտության ազգային ինստիտուտի տնօրեն։

Դիմիտր Օվչարովն զբաղվել է միջնադարյան պատմության, հնաբանության, արվեստի ու մշակույթի ուսումնասիրությամբ։ Ընդհանուր հնագիտություն, հին բուլղարական մշակույթ և կրոն, միջնադարյան արվեստ է դասավանդել Սոֆիայի համալսարանում, Սլավոնական համալսարանում, Նոր բուլղարական համալսարանում և Գեղարվեստի ազգային ակադեմիայում։ 2011 թվականի նոյեմբերի 4-ին Դիմիտր Օվչարովն ստացել է Տիրգովիշտեի պատվավոր քաղաքացու կոչում։

Դիմիտր Օվչարովը մահացել է երկարատև հիվանդությունից հետո՝ 2013 թվականի մայիսի 23-ին, Սոֆիայում։

Մատենագրություն
---------------

* Ранновизантийска култура по българските земи IV — VI век, 2008, ISBN 9789545167935
* Fünfzehn Schätze aus bulgarischen Ländern, 2003, ISBN 9549308081
* Кракра Пернишки в битка за България, 2005, ISBN 9549942805
* Петнадесет съкровища от българските земи, 2003, ISBN 9549308049

Ծանոթագրություններ
------------------

1. ↑  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  Czech National Name Authority Database as Linked Data, Báze národních jmenných autorit v podobě propojených dat
3. ↑  Identifiants et Référentiels (ֆր.) — ABES, 2011.
4. ↑  Археолозите откриха антилопа край Търговище Archived 2015-09-24 at the Wayback Machine. 12 септември 2014 г.
5. ↑  Диляна Стойчева, Проф. Димитър Овчаров стана "Почетен гражданин на Търговище", Дарик Шумен, 28 април 2011 г.
6. ↑  Асоциация НАЯ обучава безработни жени от област Търговище как да се пазят от трафик на хора Archived 2015-09-24 at the Wayback Machine. 18 септември 2014 г.
7. ↑  Почина известният учен археолог проф. Димитър Овчаров, mediapool.bg, 23.05.2013 г.


|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 11918317j · GND: 103576444 · ISNI: 0000000117791986 · LCCN: n78086237 · NKC: jo2005259916 · NTA: 07114479X · NUKAT: n98011542 · SUDOC: 027054772 · VIAF: 107590643 · WorldCat VIAF: 107590643 |

 |

 |